text: Д-р Снежана Манджукова – Здравен Пътеводител
  Д-р Снежана Манджукова – Специалист Дерматология – гр. София
  Д-р Снежана Манджукова е един от пионерите в естетичната медицина у нас, един от малкото истински експерти сред многото практикуващи. Специализирала е във ВМА София, катедра Дерматология и венерология. Притежава диплома по обществено здраве и здравен мениджмънт във факултет по Обществено здраве към МУ, град София. Има обучения в САЩ, Великобритания, Швейцария, Франция, Испания, Италия, Германия, Гърция, Израел, Ливан, Азия (Тайланд, Сингапур).
  'Изискванията на потребителите на естетични услуги и в България, и в света, са едни и същи – красота, хармония и младост. Човекът е оставил след себе си достатъчно артефакти, които доказват, че въпреки променящите се през годините критерии за женска хубост, египтянката, живяла 10 века преди новата ера, гъркинята от древна Атина и съвременната жена имат една и съща цел, а именно – да се чувстват и изглеждат млади и красиви. И за щастие, съвременната естетична медицина позволява на всяка дама независимо от възрастта й да заличи бръчките, да върне свежестта на лицето си и да се почувства далеч по-млада. Така че в това отношение не можем да говорим за коренна промяна в нагласата на жените. С удоволствие отбелязвам факта, че в България дамите изоставиха твърде предизвикателните и неестествени форми и се насочиха към по-фин, по-изчистен, по-естествен силует и натурална визия. Така че спокойно мога да кажа, че сме в крак със световните тенденции и като изискване на потребителя и като качество на услугата, която един истински професионалист може да предложи'
  Болница BELLE FEMME
  Членство Българското дерматологично дружество; Български лекарски съюз; Сдружение на частно-практикуващи дерматолози; Европейска академия по дерматология и венерология.